குறைந்தது 1 லட்சம் பேர் செப்டம்பர் 5-ம் தேதி பேரணியில் கலந்து கொள்வார்கள் என்று தொடர்ந்து பில்டப் ஏற்றிவந்தார். அத்தனை சாலைகளும் ரோமை நோக்கி என்பது போல செப்டம்பர் 5-ம் தேதி நடக்க உள்ள பேரணி எப்படி இருக்கும் என்பதையே திமுகவினரும் ஊடவியலாளர்களும் எதிர்நோக்கி காத்திருந்தனர். பேரணி நடந்த அன்று தமிழக அரசு கூட தனது நிகழ்ச்சிகளை சற்று நேரம் ஒத்திவைத்தது. இந்த நிலையில் 4 –ம் தேதி சென்னைக்கு விமானம் மூலம் வந்திறங்கினார் அழகிரி. அவரை வரவேற்க திமுக நிர்வாகி ரவி என்பவர் சென்றார். இந்த தகவல் அறிந்ததுமே திமுக பொதுச்செயலாளர் அன்பழகன் மூலம் ரவியை கட்சியிலிருந்து இடைநீக்கம் செய்ததாக அறிவிக்கிறது திமுக தலைமை. ஸ்டாலினின் புத்திசாலித்தனமான காய் நகர்த்தல் இதில் அழகாக வெளிப்பட்டது. அழகிரியை வரவேற்க சென்றதற்கே இந்த நடவடிக்கை என்றால் பேரணியில் கலந்துகொண்டால் என்னவாகும் என்பதை திமுக உடன்பிறப்புகளுக்கு அழகாக உணர்த்தி விட்டார்.